Mu isamaa, mu õnn ja rõõm

Pieseň Mu isamaa, mu õnn ja rõõm (v preklade Moja vlasť, moje šťastie a radosť) je estónska štátna hymna.

Slová piesne „Mu isamaa“ napísal Johann Voldemar Jannsen, známy estónsky národný buditeľ. Hudba je založená na melódii fínskej národnej hymny, ktorú zložil fínsky skladateľ Fredrik Pacius. Premiéru pieseň malo počas Prvého všeobecného festivalu piesní v roku 1869, na ktorý prišlo viac ako 20 tisíc Estóncov. Festival sa stal prvou manifestáciou estónskej jednoty. Hrané boli skladby nemecké a dve estónske: „Mu isamaa, mu õnn ja rõõm“ a pieseň na slová Lydie Koiduly, „Mu isamaa on minu arm" s hudbou zloženou Alexandrom Kunileidom. Obe si získali veľkú obľubu. Prvá z nich bola od roku 1896 estónskou hymnou, druhá, v preklade „Moja vlasť je moja láska“ národnou piesňou, neoficiálnou hymnou v dobe sovietskej okupácie, kedy bola oficiálna estónska hymna zakázaná.

 Text a slovenský preklad 
Mu isamaa, mu õnn ja rõõm,
kui kaunis oled sa!
Ei leia mina iial teal
see suure, laia ilma peal,
mis mul nii armas oleks ka,
kui sa, mu isamaa!

Sa oled mind ju sünnitand
ja üles kasvatand;
sind tänan mina alati
ja jään sull' truuiks surmani,
mul kõige armsam oled sa,
mu kallis isamaa!

Su üle Jumal valvaku,
mu armas isamaa!
Ta olgu sinu kaitseja
ja võtku rohkest õnnista,
mis iial ette võtad sa,
mu kallis isamaa!Moja rodná zem, moja radosť a šťastie,
aká si krásna!
Na celom svete
nenájdem takéto miesto,
ktoré by som si zamiloval tak, ako teba,
moja rodná zem!

Moja kolíska stála na tvojej zemi,
ktorá žehná mojej práci.
Do posledného dychu moja vďaka,
nadosmrti ti budem verný,
môj drahocenný poklad,
moja zem drahá!

Nech Boh opatruje,
moja drahá vlasť!
Nech ťa chráni,
nech ti milostivo žehná 
všetkému tvojmu počínaniu,
moja drahá zem!

 Pozri aj 
Notový zápis (estónčina) 
Nahrávka WAV 
Kategória:Estónsko
Kategória:Štátne hymny